Ego Guillermus comes Matisconensis notum volo fieri presentibus et futuris quod fratres Cistercienses acquisierunt a fratribus Quinciacensibus tres montatas salis in puteo Ledonis singulis ebdomadis liberas et quietas iure perpetuo possidendas quarum duas idem fratres Quinciacenses acceperant in elemosinam a patre meo comite Girardo de suis propriis montariis quas reliquerat ei pater suus. Terciam acquisierant a quodam burgense Radulfo Guichardo nomine laudante patre meo. Sed ut omnibus omnis auferatur occasio malignandi paci et quieti Cisterciensium in posterum providens dedi eis pro illa tercia montata quam Quinciacenses a prefato burgense acquisierant unam de meis propriis. Domina Maria et filia eius uxor Zacharini et ipse Zacharinus sicut carta dividit hoc ipsum laudaverunt. Reynaldus etiam et fratres eius Salaburnus et Hugo siquid iuris in duabus predictis montatis habebant totum Cisterciensibus concesserunt et laudaverunt. Ego quoque Guillermus comes hoc totum laudavi et concessi et in manutenemento et tuicione mea ad opus Cisterciensium bona fide accepi et si quis inde eis aliquod gravamen aut molestiam seu calumniam inferre presumpserit ego me totum fideliter eisdem guarentire promisi et ut hoc totum in perpetuum ratum habeatur presentem cartam sigilli mei impressione munivi. Huius rei testes sunt : Pontius cellerarius Cistercii, Girardus cellerarius Quinciaci, Nicholaus subcellerarius Cistercii, Aymo conversus de Claravalle, Andreas conversus de Fonteneto, Pontius de Quinciaco, Johannes Moreth et Robertus filius eius, Petrus faber, Aymo Justeth de Divione, Paganus prepositus, Giret. Actum est hoc anno ab Incarnatione Domini millesimo centesimo octogesimo sexto.